Okraventra ermitkolibro

La Okraventra ermitkolibro (Phaethornis subochraceus) estas malgranda specio de kolibroj en la familio Trokiledoj. Ĝi vivas en centra Sudameriko, nome en Brazilo kaj Bolivio.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.  Alirita la 24an de Aŭgusto, 2021

Taksonomio kaj sistematiko
La Okraventra ermitkolibro estas tre rilata al la Fulgoĉapa ermitkolibro (P. augusti) kaj Altebenaĵa ermitkolibro (P. pretrei).Hinkelmann, C., P. F. D. Boesman, kaj G. M. Kirwan (2020). Buff-bellied Hermit (Phaethornis subochraceus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 29an de Novembro, 2021 Ĝi estas monotipa.

Aspekto
La Okraventra ermitkolibro estas 11 ĝis 12 cm longa kaj pezas 3,5 ĝis 4 g. Ĝi havas metalecverdajn suprajn partojn kaj okro- ĝis flavbrunajn subajn partojn. La plej interna paro de vostoplumoj estas pli longa ol la aliaj kaj ĉiuj havas blankajn pintojn.

Distribuo kaj habitato
La Okraventra ermitkolibro troviĝas en la orientaj Andaj promontoroj de Bolivio de suda Beni ĝis orientaj departementoj de Santa Cruz kaj en la brazilajn ŝtatojn Mato Grosso kaj Mato Grosso do Sul. Ĝi ankaŭ estis registrita kiel vaganto en Paragvajo. Ĝi loĝas en la subvegetaĵaro de pluraj pejzaĝoj, inkluzive de deciduaj kaj duondeciduaj arbaroj, sekundaraj arbaroj, malfermaj arbaroj kaj arbustaroj. Laŭ alteco ĝi varias de 150 ĝis 800 m.

Kutimaro
Movoj

Observoj de Okraventra ermitkolibro en orienta Bolivio ne montris pruvojn de movoj.

Manĝado
La Okraventra ermitkolibro manĝas nektaron el ampleksa vario de florplantoj kaj ankaŭ malgrandajn artropodojn.

Reproduktado
La reprodukta sezono de la Okraventra ermitkolibro ne estas decide determinita, sed observoj sugestas, ke ĝi estas dum la pluvsezono de novembro ĝis aprilo. Maskloj kunvenas ĉe masklarejoj. La nesto ne estas priskribita.

Voĉo
La kanto de la Okraventra ermitkolibro estas "kontinue ripetata altatona frazo... mallonga noto sekvata de altiĝanta... aŭ mallonga noto sekvata de malaltiĝanta 'ci-cju', ĝis pli kompleksa 'ci-ci-ceeé-ju'."

Statuso
La IUCN taksis la Okraventran ermitkolibron kiel Malplej Zorgigan, kvankam ĝia populacio estas nekonata kaj supozeble malpliiĝas. Ĝi estas surloke ofta sed "malbone konata, kaj eble devus esti klasita kiel Datummanka."

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).


Eksteraj ligiloj

Kategorio:Apodoformaj
Kategorio:Birdoj de Sudameriko
Kategorio:Birdoj de Brazilo
Kategorio:Birdoj de Bolivio